 A lazac esküvője
A lazac nemrégen érkezett meg kimerítő utazásából, s most lent pihen a patak fenekén. Sokáig fekszik mozdulatlanul a fehér homokágyon, s az áttetsző víz ezernyi apró bugyborékkal kavarog körülötte. A napsugarak keresztülszűrődnek, s különböző érdekes ábrákat rajzolnak a tisztán csillogó vízbe. A nagy hal fokozatosan visszanyeri az erejét. Megváltozott a bőre is, új ruhát öltött elkövetkezendő esküvőjére.

